ມຽນມາ​​ເ​ເລະ​ໄທ​ ເຊັນບັນທຶກຄວາມເຂົ້າໃຈ ກ່ຽວກັບການ​ພັດທະນາ​ ເຂດເສດຖະກິດ​ພິ​ເສດ
ທັງສອງປະເທດ ໄດ້ຕົກລົງທີ່​ຈະ​ປັບປຸງເສັ້ນທາງຂົນ​ສົ່ງ ລະຫວ່າງກັນ ​ແລະວາງແຜນທີ່ຈະສ້າງເສັ້ນທາງຂ້າມ​ຊາຍ​ແດນ ເຊື່ອມໂຍງ ເຂດອຸດສາຫະກໍາທັງສອງກໍ້າ.
ມຽນມາເເລະໄທໄດ້ລົງນາມໃນບັນທຶກຄວາມເຂົ້າໃຈສະບັບນຶ່ງ ກ່ຽວກັບການພັດທະນາ ເຂດເສດຖະກິດພິເສດ ປະທານາທິບໍດີມຽນມາ ທ່ານ Thein Sein ກ່າວໃນວັນຈັນມື້ນີ້ ຊຶ່ງເປັນມື້ທີ່ສອງຂອງ ການຢ້ຽມຢາມບາງກອກ ເປັນເວລາ 2 ວັນນັ້ນ ວ່າ ທັງສອງປະເທດ ໄດ້ຕົກລົງທີ່ຈະປັບ ປຸງເສັ້ນທາງຂົນສົ່ງລະຫວ່າງກັນ ແລະວາງແຜນທີ່ຈະສ້າງ ເສັ້ນທາງຂ້າມຊາຍແດນ ເຊື່ອມ ໂຍງເຂດອຸດສາຫະກໍາທາງຝັ່ງທະເລກໍ້າຕາເວັນອອກຂອງໄທ ກັບເຂດທີ່ບໍລິສັດໄທວາງ ແຜນໄວ້ວ່າ ຈະສ້າງທ່າເຮືອແລະເຂດອຸດສາຫະກໍາຂຶ້ນ ໃນເມືອງ Dawai ຂອງມຽນມາ ຢູ່ແຄມທະເລອັນດາມັນ ນັ້ນ ນາຍົກລັດຖະມົນຕີໄທ ທ່ານນາງ ຍິ່ງລັກ ຊິນນະວັດ ກ່າວວ່າ ປະເທດຂອງທ່ານນາງນັ້ນ ພ້ອມແລ້ວທີ່ຈະສະໜັບສະໜູນມຽນມາ ໃນຂະນະທີ່ມຽນມາທໍາ ການຝຶກແອບ ພວກ ພະນັກງານ ສົ່ງເສີມການປະຕິຮູບທາງເສດຖະກິດ ແລະປັບປຸງໂຄງລ່າງພື້ນຖານຕ່າງໆ ຂອງຕົນ